อดัม โคปแลนด์

**อดัม โจเซฟ โคปแลนด์** (Adam Joseph Copeland; 30 ตุลาคม ค.ศ. 1973) เป็นนักมวยปล้ำอาชีพและนักแสดงชาวแคนาดาที่เซ็นสัญญากับWWEภายใต้ชื่อ **เอดจ์** (Edge) เจ้าของฉายาว่า "เรต-อาร์ ซูเปอร์สตาร์" เป็นครึ่งหนึ่งของแท็กทีมคู่กับคริสเตียน ที่มีชื่อว่าเอดจ์และคริสเตียน โดยในชีวิตจริงพวกเขาเป็นเพื่อนกันและในบทเขารับบทเป็นพี่ชายของคริสเตียน เขาสร้างสถิติไว้คือเป็นแชมป์แท็กทีม WWEมากที่สุดถึง 13 สมัย และได้แชมป์โลก 11 ครั้งได้แก่ แชมป์ WWE 4 สมัย และแชมป์โลกเฮฟวี่เวท 7 สมัย และได้ครองแชมป์เส้นเล็กได้แก่ แชมป์อินเตอร์คอนติเนนทัล, แชมป์ยูเอส ผู้ชนะมันนีอินเดอะแบงก์ 2005, รอยัลรัมเบิล 2010, คิงออฟเดอะริง 2001, แชมป์แกรนด์สแลมคนที่7, แชมป์ทริปเปิลคราวน์คนที่14 และได้เข้าสู่หอเกียรติยศดับเบิลยูดับเบิลยูอีประจำปี 2012

## ชีวิตวัยเยาว์
อดัม โจเซฟ โคปแลนด์ เกิดที่เมือง Orangeville รัฐออนแทรีโอ ประเทศแคนาดา เมื่อวันที่ 30 ตุลาคม ค.ศ. 1973 เขาเป็นลูกชายของจูดี้ ลินน์ โคปแลนด์ (1953–2018) แม่เลี้ยงเดี่ยวที่ต้องทำงานสองงานเพื่อเลี้ยงดูเขา อดัมเคยบอกว่าเขาไม่เคยพบ หรือแม้แต่เห็นรูปถ่ายของพ่อของตัวเองเลย โคปแลนด์เริ่มสนใจมวยปล้ำอาชีพตั้งแต่อายุยังน้อย นักมวยปล้ำคนโปรดของเขาได้แก่ Bret Hart, Shawn Michaels, Mr. Perfect, Randy Savage, Ricky Steamboat และ Hulk Hogan ตอนอายุ 16 ปี โคปแลนด์ได้ไปชมศึก WrestleMania VI ที่ Toronto SkyDome ในปี 1990 โดยเขานั่งอยู่แถวที่ 11 ใกล้เวทีมวยปล้ำ และเชียร์ฮัลค์ โฮแกน ซึ่งกำลังป้องกันแชมป์ WWF Championship กับ The Ultimate Warrior ในแมตช์หลัก โคปแลนด์กล่าวว่าแมตช์นี้คือช่วงเวลาที่ทำให้เขาตัดสินใจว่าอยากเป็นนักมวยปล้ำ เขาได้พบกับเพื่อนและนักมวยปล้ำในอนาคต Jason Reso (ที่รู้จักในชื่อบนเวทีว่า Christian Cage) ที่เมือง Orangeville ตอนเขาอายุ 10 ปี ทั้งสองคนมักจะเดินทางไปที่ Maple Leaf Gardens ในเมือง Toronto เพื่อดูนักมวยปล้ำคนโปรดของพวกเขา เมื่อโคปแลนด์อายุ 17 ปี เขาชนะการแข่งขันเขียนเรียงความที่จัดโดยยิมในท้องถิ่น รางวัลคือการได้ฝึกมวยปล้ำฟรีกับ Sweet Daddy Siki และ Ron Hutchison ในโตรอนโต อย่างไรก็ตาม เขาต้องพักความฝันในการเป็นนักมวยปล้ำไว้ชั่วคราว เพื่อช่วยแม่หาเงินจ่ายค่าใช้จ่ายในบ้าน เขาทำงานหลายอย่าง และต่อมาได้รับประกาศนียบัตรด้านการกระจายเสียงวิทยุจาก Humber College ก่อนที่จะกลับไปฝึกมวยปล้ำอีกครั้ง

## ประวัติมวยปล้ำอาชีพ
### ช่วงเริ่มต้นอาชีพ
โคปแลนด์เปิดตัวในวงการมวยปล้ำอาชีพครั้งแรกในวัน Canada Day ปี 1992 ในงานที่จัดขึ้นที่ Monarch Park Stadium เมือง Toronto ตลอดช่วงทศวรรษ 1990 เขาปล้ำในวงการอิสระ (Independent circuit) ในรัฐออนแทรีโอ และภูมิภาคเกรตเลกส์ของสหรัฐอเมริกา โดยใช้ชื่อบนเวทีว่า Sexton Hardcastle เขาได้ร่วมทีมแท็กชื่อ Sex and Violence กับ Joe E. Legend ช่วงกลางทศวรรษ 1990 เขายังปล้ำภายใต้ชื่อ Adam Impact ในสมาคมของ Tony Condello ที่เมือง Winnipeg ในปี 1997 ทีม Sex and Violence ได้เข้าร่วมกลุ่มใหญ่ชื่อ Thug Life ซึ่งประกอบด้วย Christian Cage, Zakk Wyld, Bill Skullion และ Rhino Richards ระหว่างช่วงที่ปล้ำในวงการอิสระ เขาคว้าแชมป์แท็กทีม MWCW Tag Team Championship สองสมัยกับ Joe E. Legend และยังได้แชมป์ ICW Street Fight Tag Team Championship อีกสองสมัย

คู่ดูโอของ Hardcastle และ Christian Cage เคยใช้ชื่อทีมว่า Hard Impact ก่อนจะเปลี่ยนชื่อเป็น Suicide Blondes ต่อมา พวกเขายังไปปล้ำที่ประเทศ Japan ภายใต้ชื่อทีม The Canadian Rockers นอกจากนี้ โคปแลนด์ยังเคยปล้ำในรายการ WCW Pro ของ World Championship Wrestling ในเดือนกุมภาพันธ์ ปี 1996 โดยใช้ชื่อ Damon Striker และปล้ำกับ Meng (โคปแลนด์กล่าวในปี 2021 ว่าชื่อที่ตั้งใจจริงคือ “Damien Striker” แต่คำบรรยายชื่อบนหน้าจอสะกดผิด) ในช่วงฤดูร้อนปี 1995 เขาได้ขึ้นปล้ำในงานที่เมือง Ajax รัฐออนแทรีโอ ซึ่งในงานนั้นผู้จัดการธุรกิจของ Bret Hart ชื่อ Carl De Marco กำลังชมอยู่ด้วย หลังจากเห็นฝีมือของโคปแลนด์และประทับใจ เขาจึงแนะนำให้โคปแลนด์ส่งวิดีโอออดิชันไปยัง World Wrestling Federation

### ช่วงแรกใน WWE
[thumb|left|170px|ตอนถือครองกระเป๋า [Money In The Bank]]
เมื่อวันที่ 10 พฤษภาคม 1996 โคปแลนด์ได้เข้าไปแทนคู่ปล้ำของ Bob Holly แบบกะทันหัน ในแมตช์เปิดของรายการเฮาส์โชว์ของ WWF โดยเขาปล้ำภายใต้ชื่อบนเวที Sexton Hardcastle ที่เมือง Hamilton รัฐออนแทรีโอ ประเทศแคนาดา ในปี 1996 เขาได้รับค่าจ้างเริ่มต้นประมาณ 210 ดอลลาร์ต่อสัปดาห์ ขณะทำงานให้กับ World Wrestling Federation แม้ว่าในตอนนั้นเขายัง ไม่ได้เซ็นสัญญาอย่างเป็นทางการ กับบริษัทก็ตาม นอกจากนี้ WWF ยังช่วย ชำระหนี้ค่าเรียนในวิทยาลัยของเขา ซึ่งมีจำนวนประมาณ 40,000 ดอลลาร์สหรัฐ อีกด้วย

เอดจ์เป็นนักมวยปล้ำที่ประสบความสำเร็จมากคนหนึ่งใน WWE ในช่วงแรกเขาเป็นนักมวยปล้ำระดับกลางที่มีผลงานเด่นๆ จากการเป็นแชมป์แท็กทีมหลายสมัยคู่กับคริสเตียน หลังจากที่แยกกับคริสเตียนออกมาฉายเดี่ยวก็สามารถคว้าแชมป์อินเตอร์คอนติเนนทัลได้หลายสมัย จนถึงช่วงปลายปี 2004 เอดจ์เริ่มได้รับการผลักดันไปสู่การเป็นนักมวยปล้ำระดับสูง โดยเขาได้หักหลังคริส เบนวา คู่แท็กทีมตอนนั้นของเขา และได้กลายไปเป็นฝ่ายอธรรม เพื่อเตรียมตัวเข้าสู่การชิงแชมป์โลกต่อไป

ในเรสเซิลเมเนีย ครั้งที่ 21 เอดจ์ได้เป็นผู้ชนะแมตช์ไต่บันไดคว้ากระเป๋าสัญญา Money In The Bank ทำให้เอดจ์นั้นได้มีสิทธิ์ชิงแชมป์โลกที่ไหน เมื่อไหร่ ก็ได้ ภายในระยะเวลา 1 ปีเต็ม แต่เอดจ์นั้นก็ยังไม่ยอมเปิดกระเป๋าเพื่อขอท้าชิงแชมป์ซะที เพราะเขากลัวว่าอาจจะไม่ชนะและต้องเสียสิทธิ์ไปฟรีๆ เอดจ์จึงเข้าปล้ำใน Gold Rush Tournament เพื่อไปชิงแชมป์โลกเฮฟวี่เวทกับบาทิสตา ซึ่งเอดจ์ก็ได้เอาชนะนักมวยปล้ำหลายคนจนไปได้ไปชิงถึงรอบสุดท้ายกับเคน ผลปรากฏว่าลิตาที่เป็นแฟนของเคนในตอนนั้น ได้หักหลังเคนโดยส่งกระเป๋าให้เอดจ์ไปตีเคน จนสามารถเอาชนะเคนไปได้ และได้ไปชิงแชมป์กับบาทิสตา ทำให้ลิตากลายเป็นแฟนกับเอดจ์ นับตั้งแต่ตอนนั้นเป็นต้นมา แต่เอดจ์ก็ไม่สามารถเอาชนะบาทิสตาได้ ส่วนแมต ฮาร์ดีที่เป็นแฟนของลิตาอยู่ก่อนหน้านั้น ก็ได้กลับมาทำร้ายเอดจ์ที่แย่งแฟนของเขาไป ทำให้2คนนี้ต้องมาเจอกัน ในซัมเมอร์สแลม 2005 ผลปรากฏว่าเอดจ์เป็นฝ่ายชนะ แต่แมตก็สามารถเอาคืนเอดจ์ได้ในอันฟอร์กิฟเว่น 2005 สุดท้าย2คนนี้ต้องมาเจอกันในรอว์โฮมคัมมิ่ง ในการไต่บันไดชิงกระเป๋า Money In The Bank และใครแพ้ต้องออกจากรอว์ ผลปรากฏว่าลิตาก็ได้ช่วยเอดจ์จนเอาชนะแมตไปได้ ทำให้แมตต้องย้ายไปอยู่สแมคดาวน์แทน

### คว้าแชมป์โลก
[thumb|170px|ในตอนครอง[แชมป์โลกแท็กทีมร่วมกับแรนดี ออร์ตันในนามเรด-อาร์เคโอ]]
ในนิวเยียส์เรโวลูชัน (2006) จอห์น ซีนาได้ป้องกันแชมป์ WWE ในกรงเหล็กที่มีชื่อว่าอิลิมิเนชั่น แชมเบอร์ กับ เคน, ชอว์น ไมเคิลส์, เคิร์ต แองเกิล, คาร์ลีโต และคริส มาสเตอส์ โดยซีนาป้องกันแชมป์ WWE เอาไว้ได้ แต่เอดจ์ได้ออกมาใช้สิทธิ์ Money In The Bank ในจังหวะที่ซีนาเหนื่อยและสภาพไม่พร้อมปล้ำ ทำให้ เอดจ์ สามารถคว้าแชมป์ WWE มาได้เป็นสมัยแรก หลังจากนั้น เอดจ์และซีนาก็กลายเป็นคู่ปรับกันเป็นเวลานานพอสมควร ผลัดกันแพ้-ชนะเรื่อยมา แต่ส่วนใหญ่ ซีนาจะชนะมากกว่า จนกระทั่งเอดจ์ต้องเสียแชมป์ WWE คืนให้กับซีนา ในอันฟอร์กิฟเว่น 2006 จากนั้นเอดจ์ก็หันไปเปิดศึกกับดี-เจเนอเรชันเอ็กซ์ (ทริปเปิลเอช และชอว์น ไมเคิลส์) โดยมีแรนดี ออร์ตันเป็นเพื่อนร่วมทีมในนามเรด-อาร์เคโอ และสามารถคว้าแชมป์แท็กทีมคู่กัน ซึ่งเป็นแชมป์แท็กทีมสมัยที่11 ของเอดจ์อีกด้วย

ในเรสเซิลเมเนีย ครั้งที่ 23 เอดจ์ได้ปล้ำ Money In The Bank อีกครั้ง แต่คราวนี้เอดจ์ไม่สามารถคว้ากระเป๋ามาได้ อย่างไรก็ตามเอดจ์ก็ไปท้ามิสเตอร์เคนเนดีที่เป็นผู้ชนะ เจอกันในรอว์ และเอดจ์ก็สามารถคว้ากระเป๋ามาได้อีกครั้ง และนำสิทธิ์ไปชิงแชมป์โลกเฮฟวี่เวทกับดิอันเดอร์เทเกอร์ในวันต่อมา ซึ่งมีสภาพไม่ต่างกับซีนา เมื่อ 2 ปีก่อน ทำให้เอดจ์สามารถคว้าแชมป์โลกสมัยที่3 ได้สำเร็จ และย้ายมาปล้ำในสแมคดาวน์ แต่เอดจ์ก็ครองแชมป์ได้เพียง 2 เดือนกว่าก็ต้องสละแชมป์ไปเพราะอาการบาดเจ็บ เอดจ์ ต้องพักการปล้ำไปเป็นเวลา 4 เดือน หลังจากนั้นเอดจ์ก็กลับมาคว้าแชมป์คืนได้อีกครั้งจาก บาทิสตา ในศึก อาร์มาเกดดอน จากการช่วยเหลือของเคิร์ต ฮอว์กินส์และแซก ไรเดอร์ ลูกน้องของเอดจ์ที่วิกกี เกร์เรโร แฟนของเขาส่งมา
[thumb|left|170px|เอดจ์กับ[แชมป์โลกเฮฟวี่เวทมาพร้อมฮอว์กินส์และไรเดอร์]]
ในรอยัลรัมเบิล (2008) เอดจ์ ต้องป้องกันแชมป์กับอดีตเพื่อนรักเรย์ มิสเตริโอ ซึ่งเป็นผู้ชนะจากแมตซ์ Beat the clock Challenge แต่เอดจ์ก็ยังสามารถป้องกันแชมป์เอาไว้ได้จากการช่วยเหลือของวิกกี ส่งผลให้เรย์ต้องพักการปล้ำไปหลายเดือนเลยทีเดียว อย่างไรก็ตาม ดิอันเดอร์เทเกอร์ ซึ่งเป็นผู้ชนะจากแมตซ์กรงเหล็ก อิลิมิเนชั่น แชมเบอร์ จากการหาผู้ท้าชิงแชมป์โลกเฮฟวี่เวท ในเรสเซิลเมเนีย ก็ได้สิทธิ์ชิงแชมป์โลกกับ เอดจ์ และในศึก เรสเซิลเมเนีย ครั้งที่ 24 เอดจ์ก็แพ้ให้กับอันเดอร์เทเกอร์ ด้วยท่า เฮล เกท คว้าแชมป์ไปได้พร้อมกับสถิติ 16-0 แต่อีกเดือนถัดมา วิกกีก็สั่งปลดอันเดอร์เทเกอร์ ออกจากตำแหน่งแชมป์ โดยอ้างว่า อันเดอร์เทเกอร์ ใช้ท่า Hell's Gate ในการต่อสู้กับ เดอะเกรทคาลี ซึ่งเป็นท่าที่อันตราย ทำให้ตำแหน่งแชมป์ว่าง เอดจ์และอันเดอร์เทเกอร์ ต้องไปเจอกันในวันไนท์สแตนด์ (2008) ในแมตช์ TLC Match และ เอดจ์ ก็ได้แชมป์อีกครั้งจากการช่วยเหลือของฮอว์กินส์และไรเดอร์ ส่งผลให้ อันเดอร์เทเกอร์ ถูกไล่ออก แต่อีกสามอาทิตย์ต่อมา เอดจ์ได้ไปที่ฝั่งรอว์ และบาทิสตาได้ออกมาทำร้ายเอดจ์ จากความแค้นที่เอดจ์ใช้กลโกงเอาชนะบาทิสตา ในไนท์ออฟแชมเปียนส์ (2008) ทำให้ซีเอ็ม พังก์ผู้ถือสัญญา Money In The Bank ได้ออกมาชิงแชมป์โลกกับเอดจ์ ในสภาพที่ลุกไม่ไหว เอาชนะและคว้าแชมป์ไปได้สำเร็จ เอดจ์จึงหันไปชิงแชมป์ WWE กับทริปเปิลเอช แต่ก็ไม่สามารถคว้าแชมป์มาได้ ในขณะเดียวกัน วิกกีก็รู้ว่าเอดจ์เป็นชู้กับอลิเซีย ฟอกซ์ จึงเรียกตัวอันเดอร์เทเกอร์กลับมาเจอกับเอดจ์ในซัมเมอร์สแลม (2008) รูปแบบ Hell In A Cell สุดท้ายเอดจ์ก็แพ้และต้องพักการปล้ำไปอีกครั้ง

ในเซอร์ไวเวอร์ ซีรีส์ (2008) เอดจ์กลับมาพร้อมกับได้เข้าชิงแชมป์กับทริปเปิลเอชแทนเจฟฟ์ ฮาร์ดีที่ถูกทำร้ายไปก่อนหน้านั้น และเอดจ์ก็ใช้กลโกงเอาชนะทริปเปิลเอชคว้าแชมป์ WWE มาครองได้อีกครั้ง แต่อีก 3 อาทิตย์ต่อมาเอดจ์ก็เสียแชมป์ให้กับเจฟฟ์ในอาร์มาเกดดอน (2008) เอดจ์ได้ชิงแชมป์กับเจฟฟ์ ฮาร์ดีอีกครั้งในรอยัลรัมเบิล (2009) คราวนี้แมต ฮาร์ดีพี่ชายของเจฟฟ์ได้หักหลังโดยการเอาเก้าอี้ตีใส่เจฟฟ์ ทำให้เอดจ์คว้าแชมป์มาได้อีกครั้งเป็นสมัยที่ 7 ในโนเวย์เอาท์ (2009) เอดจ์ต้องป้องกันแชมป์ในกรงเหล็กอิลิมิเนชั่น แชมเบอร์ ผลปรากฏว่าเอดจ์โดนเจฟฟ์จับกดนับ 3 แพ้และเสียแชมป์ไปง่ายๆ หลังจากนั้นในคืนเดียวกัน เอดจ์จึงตามไปทำร้ายโคฟี คิงส์ตัน เพื่อเสียบตัวเข้าไปชิงแชมป์โลกเฮฟวี่เวทของรอว์แทน และเอดจ์ก็สามารถเอาชนะคว้าแชมป์จากจอห์น ซีนาได้สำเร็จ หลังจากนั้น เอดจ์ก็เสียแชมป์ให้ซีนาแบบ 3 เส้า ในเรสเซิลเมเนีย ครั้งที่ 25 โดยมีบิ๊กโชว์ร่วมปล้ำด้วย ต่อมาในเดอะแบช (2009) เอดจ์ ก็สามารถคว้าแชมป์แทคทีมยูนิฟายด์ ร่วมกับคริส เจอริโค มาได้ แต่ครองแชมป์ได้เดือนเดียว เอดจ์ก็มีอาการบาดเจ็บที่หัวเข่าต้องพักการปล้ำไป ส่วนเจอริโคก็พูดจาถากถางเอดจ์ว่าเป็นจุดอ่อนของทีม และเจอริโคก็เอาบิ๊กโชว์มาเป็นคู่แท็กทีมแทน และเอดจ์บอกกับเจอริโคว่าถ้าเขาหายเมื่อไหร่เขาจะกลับมาแก้แค้น

### ช่วงปลายกับ WWE รอบแรก
เอดจ์หายเจ็บกลับมาอีกครั้งในรอยัลรัมเบิล (2010) ซึ่งการกลับมาในครั้งนี้ เอดจ์ได้กลายมาเป็นขวัญใจของแฟนๆ มวยปล้ำ ซึ่งเขาได้เข้าร่วมแมตช์รอยัลรัมเบิล โดยออกมาเป็นคนที่29 และเหวี่ยงจอห์น ซีนาออกไปเป็นคนสุดท้าย ทำให้เอดจ์ได้เป็นผู้ชนะ ประจำปี 2010 และได้ขอท้าชิงแชมป์โลกเฮฟวี่เวทกับเจ้าของตำแหน่งอย่างคริส เจอริโค เป็นการล้างแค้น ในเรสเซิลเมเนีย ครั้งที่ 26 แต่ก็ไม่สามารถคว้าแชมป์กลับมาได้ จากนั้นในสแมคดาวน์ เอดจ์ก็ได้ออกมาทำร้ายเจอริโค ทำให้เจอริโคเสียแชมป์ให้กับแจ็ก สแวกเกอร์ จากการใช้สิทธิ์ Money In The Bank ต่อมาเอดจ์ได้ย้ายมาอยู่รอว์ และกลับมาเป็นฝ่ายอธรรมอีกครั้ง เนื่องจากนักมวยปล้ำฝ่ายอธรรมมีไม่พอ โดย เอดจ์ มาลอบทำร้าย แรนดี ออร์ตัน จนทั้งคู่ได้กลายมาเป็นคู่แค้นกัน และต่อมาเอดจ์ถูกกลุ่มเดอะเน็กซัสลอบทำร้ายทำให้เอดจ์แค้นมากถึงกับยอมจับมือกับจอห์น ซีนา เพื่อปราบกลุ่มเดอะเน็กซัส ในซัมเมอร์สแลม (2010) เอดจ์ได้ร่วมทีม WWE นำโดยซีนา ปะทะกลุ่มเดอะเน็กซัส แต่สมาชิกอย่างเกรทคาลีได้ถูกเน็กซัสลอบทำร้ายจนบาดเจ็บ ซีนาก็ได้เลือกแดเนียล ไบรอัน อดีตสมาชิกกลุ่มเน็กซัส มาร่วมแทน และเอาชนะกลุ่มเน็กซัสได้สำเร็จ

เอดจ์ได้ย้ายกลับมาที่ สแมคดาวน์ อีกครั้ง และแมตช์แรก เอดจ์ ก็สามารถเอาชนะแจ็ก สแวกเกอร์ ได้สำเร็จ และได้กลับมาเป็นขวัญใจของแฟนๆ มวยปล้ำอีกครั้ง ต่อมา เอดจ์ ได้เอาชนะดอล์ฟ ซิกก์เลอร์ และได้เข้าไปเป็นสมาชิกคนที่ 5 ของทีมฝั่งสแมคดาวน์ ไปเจอกับทีมฝั่งรอว์ ในแบรกกิ้ง ไรท์ส (2010) และเอดจ์ นำทีมฝั่งสแมคดาวน์ เอาชนะทีมฝั่งรอว์ได้สำเร็จ ต่อมา เอดจ์ สามารถเอาชนะอัลเบร์โต เดล รีโอ และเรย์ มิสเตริโอ ทำให้ได้เป็นผู้ท้าชิงอันดับ 1 เจอกับ เคน ในเซอร์ไวเวอร์ ซีรีส์ (2010) สุดท้ายจบด้วยผลเสมอ ทำให้เอดจ์ไม่สามารถคว้าแชมป์โลกเฮฟวี่เวทมาได้ ในศึก ทีแอลซี: เทเบิล แลดเดอร์ แอนด์ แชร์ (2010) เอดจ์ ได้เอาชนะ เคน, เรย์ มิสเตริโอ และ อัลเบร์โต เดล รีโอ ในรูปแบบการปล้ำ 4 เส้า TLC Match ทำให้ เอดจ์ คว้าแชมป์โลกสมัยที่ 10 มาได้สำเร็จ

ในรอยัลรัมเบิล (2011) เอดจ์ต้องป้องกันแชมป์โลกเฮฟวี่เวทกับดอล์ฟ ซิกก์เลอร์ โดยถ้าเอดจ์ใช้ท่าสเปียร์ ซิกก์เลอร์ก็จะเป็นแชมป์ทันที สุดท้ายเอดจ์ได้ใช้ท่าคิลสวิตช์ ท่าไม้ตายของคริสเตียน ป้องกันแชมป์ไว้ได้สำเร็จ ในสแมคดาวน์ เอดจ์ ต้องป้องกันแชมป์โลกเฮฟวี่เวท กับ ซิกก์เลอร์ อีกครั้ง โดยมี วิกกี เป็นกรรมการพิเศษ สุดท้าย เอดจ์ เป็นฝ่ายชนะและป้องกันแชมป์ไว้ได้อีกครั้ง ในสแมคดาวน์ ตอนของวันที่ 18 กุมภาพันธ์ (ฉลองตอนที่ 600 ของ สแมคดาวน์) เอดจ์ หลังจากการปล้ำแทคทีม 12 คน และทีม เอดจ์ ก็เป็นผ่ายชนะ แต่ วิกกี ได้มาบอกว่า เอดจ์ นั้นโดนไล่ออก และได้มีการมอบเข็มขัดแชมป์ให้กับ ซิกก์เลอร์ แต่ไม่นาน ทีโอดอร์ ลอง ก็กลับมาพร้อมกับบอกว่า เขาจะจ้าง เอดจ์ กลับมาอีกครั้ง แล้วก็มีแมตช์ระหว่าง เอดจ์ กับ ซิกก์เลอร์ และ เอดจ์ เป็นฝ่ายชนะจนคว้าแชมป์สมัยที่ 11 มาได้ และเมื่อจบแมตช์ ทีโอดอร์ ลองก็ไล่ซิกก์เลอร์ออก ทำให้ซิกก์เลอร์ไม่ได้เข้าร่วมแมตช์อิลิมิเนชั่น แชมเบอร์ และในอิลิมิเนชั่น แชมเบอร์ (2011) เอดจ์สามารถป้องกันแชมป์โลกเฮฟวี่เวทกับนักมวยปล้ำถึง 5 คนไว้ได้สำเร็จ หลังแมตช์เดล รีโอได้ออกมาลอบทำร้ายเอดจ์ แต่คริสเตียนออกมาช่วยเอดจ์ไว้ได้ทัน ในเรสเซิลเมเนีย ครั้งที่ 27 เอดจ์สามารถป้องกันแชมป์โลกเฮฟวี่เวทกับเดล รีโอได้สำเร็จ

### รีไทร์รอบแรก
ในรอว์ วันที่ 11 เมษายน 2011 เอดจ์ได้ประกาศว่าเขาจะเลิกปล้ำ เนื่องจากมีอาการบาดเจ็บคอที่เขาทนเจ็บมาตลอด 8 ปี จนล่าสุดถึงกับมีอาการชาและใกล้จะหมดความรู้สึกบริเวณแขนแล้ว ซึ่งก็น่าจะเป็นผลกระทบจากเส้นประสาทที่ต่อเนื่องมาจากบริเวณคอที่บาดเจ็บ และเคยผ่าตัดใส่แผ่นเหล็กเข้าไปตั้งแต่ 8 ปีก่อนนั่นเอง ทั้งนี้ เอดจ์ยังบอกอีกว่าถ้าหมอตรวจพบช้ากว่านี้เขาอาจจะต้องนั่งรถเข็นไปเรียบร้อยแล้ว ก็ได้ ณ เวลานี้ นี่ก็เป็นเหตุที่ทำให้เขาต้องประกาศเลิกปล้ำในทันทีโดยไม่มีการปล้ำแมตช์อำลาส่งท้ายใดๆ เอดจ์มีอาการสูญเสียความรู้สึกและไม่สามารถควบคุมกล้ามเนื้อแขนและมือของเขาได้ นี่ไม่ใช่ครั้งแรกที่เอดจ์มีปัญหาเช่นนี้ โดยผลการสแกน MRI ที่เมืองแอตแลนตาก่อนได้ถูกส่งไปให้ ดร. โจเซฟ แมรูน ศัลยแพทย์ผู้เชี่ยวชาญด้านเส้นประสาทและศาสตราจารย์ศัลยแพทย์แห่งสถาบัน เภสัชกรรมพิตส์เบิร์กทำการตรวจสอบอย่างละเอียด และได้พบว่า เอดจ์ ไม่สามารถจะรักษาให้หายขาดเพื่อกลับมาปล้ำได้อีกต่อไปแล้ว ดังนั้นเขาจึงจำเป็นต้องเลิกปล้ำ ในปี 2003 เอดจ์เคยได้รับการผ่าตัดฝังแผ่นเหล็กระหว่างกระดูกสันหลังข้อที่ C5, C6 และ C7 มาแล้ว หลังจากนั้นเขาจึงสามารถกลับมาปล้ำได้อีกครั้ง แต่ยิ่งปล้ำมากครั้งเข้าก็ยิ่งทำให้กระดูกสันหลังของ เอดจ์ มีอาการแย่ลงเรื่อยๆ และอาการล่าสุดถ้าหากยังปล้ำต่อไปเขาอาจจะถึงขั้นเป็นอัมพาตหรือแม้แต่เป็นอันตรายถึงชีวิตได้ ทั้งนี้เรื่องทั้งหมดเป็นเรื่องจริงแน่นอน ไม่ใช่บทบาทหรือเนื้อเรื่องแต่อย่างใด เพราะเอดจ์เองก็เพิ่งจะทราบจากแพทย์เมื่อไม่กี่วันเท่านั้นว่าเขาจำเป็นจะต้องเลิกปล้ำแล้ว โดยเขาเริ่มมีอาการปวดทรมาณมาตั้งแต่ช่วงก่อนศึก เรสเซิลเมเนีย ครั้งที่ 27 แล้ว แต่ก็ยังฝืนทนปล้ำจนผ่านพ้นศึกใหญ่มาได้ โดยที่เขาเองในขณะนั้นยังไม่รู้ด้วยซ้ำว่านั่นจะเป็นแมตช์สุดท้ายของเขาแล้ว หลังจากป้องกันแชมป์โลกเอาไว้ได้ในการพบกับอัลเบร์โต เดล รีโอ ในศึก เรสเซิลเมเนีย ไม่ถึงสัปดาห์ เอดจ์แชมป์โลกคนปัจจุบันก็ต้องจำใจเลิกปล้ำจากการแข่งขันบนสังเวียนเนื่องจากปัญหา บาดเจ็บ บทสรุปสุดท้ายอันไม่พึงปรารถนาก็ทำให้เขาต้องยุติบทบาท 13 ปีและ 11 สมัยแห่งแชมป์โลกลงไป หลังจบศึกรอว์ ก็ไม่มีดาร์คแมตช์ แต่อย่างใด แต่เป็นแรนดี ออร์ตัน กับจอห์น ซีนา ออกมากล่าวยกย่องเอดจ์ บนเวที แฟนๆ ในสนามก็พากันตะโกนชื่อเอดจ์ ไม่หยุด ก่อนที่ทั้งคู่จะเดินกลับไป ต่อมาในศึก สแมคดาวน์ วันที่ 15 เมษายน เอดจ์ได้ประกาศขอสละตำแหน่งแชมป์โลกเฮฟวี่เวท

ในรอว์ วันที่ 9 มกราคม 2012 WWE ได้บรรจุชื่อของ เอดจ์ เข้าสู่ หอเกียรติยศ WWE ประจำปี 2012 โดย คริสเตียน เพื่อนรักของเขาจะเป็นคนมอบรางวัลให้ ในรอว์ วันที่ 23 เมษายน 2012 เอดจ์ออกมาคุยกับจอห์น ซีนา บอกว่า ฉันไม่ได้มาเพื่อพูดกับ จอห์น ซีนา คนนี้ ฉันไม่รู้จัก จอห์น ซีนา คนนี้ รู้จักแต่ จอห์น ซีนา ที่เป็นคู่ปรับตลอดกาลของฉัน คนที่พ่อของมันเคยถูกฉันตบหน้า แล้วมันก็มาเอาคืนด้วยการอัดฉันตกบันไดทะลุโต๊ะในแมตช์ TLC นายอย่าลืมว่า บร็อก เลสเนอร์ มันไม่ได้มาเพื่อแฟนๆ หรอก มันมาเพื่อเพิ่มเงินในกระเป๋าของมันเท่านั้น มันออกไปจากสมาคมเมื่อ 8 ปีก่อนในขณะที่เราสองคนช่วยกันประคองสมาคมมา นายเป็นตัวแทนของบรรดานักมวยปล้ำที่ทุ่มเทเพื่อสมาคมมาตลอด ถ้านายแพ้ เลสเนอร์ มันก็เท่ากับเป็นการตบหน้าคนอย่าง ชอว์น ไมเคิลส์, ดิอันเดอร์เทเกอร์ และตบหน้าชั้นด้วย ฉันไม่ได้ขอให้แกเอาชนะเลสเนอร์ แต่ชั้นขอสั่งให้แกทำ หลังจากนั้นเอดจ์ก็ได้หมดสัญญากับ WWE ไปแล้วในวันที่ 30 เมษายน ซึ่งเอดจ์ก็ได้ไปร่วมศึกรอว์ วันที่ 23 เมษายน เนื่องจากเขาเดินทางมาเจรจากับทีมงาน WWE แต่สุดท้ายก็ไม่ได้มีการต่อสัญญาแต่อย่างใด

ในสแมคดาวน์ วันที่ 21 กันยายน 2012 เอดจ์ออกมาเปิดรายการโดยได้รับการต้อนรับอย่างอบอุ่นจากแฟนๆ เอดจ์บอกว่าเขามีหลายเหตุผลที่ต้องมาในวันนี้ หนึ่งในนั้นคือเขาคิดถึงแฟนๆ มาก เอดจ์พูดถึงเหตุการที่ แดเนียล ไบรอัน กับเคน ข่มกันไปข่มกันมาด้วยเข็มขัดแชมป์แทคทีม เอดจ์งง ว่าทำไมปีศาจอย่างเคน ถึงมาเป็นแชมป์แทคทีมกับไอ้หน้าแพะนั่นได้ ไบรอันออกมาขัดจังหวะ บอกว่า เอดจ์พูดผิดแล้ว พวกเราไม่ได้เป็นแชมป์แทคทีม แต่ชั้นคนนี้ต่างหากคือแชมป์แทคทีม ไบรอันไล่ให้ เอดจ์กลับไปแสดงหนัง หรือไม่ก็กลับไปบ้านพักคนชราซะเถอะ เคนออกมาอีกคน แล้วก็มาเบ่งทับไบรอัน ว่าเขาต่างหากคือแชมป์แทคทีม เอดจ์พยายามยั่วเคน ด้วยเรื่องเก่าๆ ที่เขาขโมยลิตาไปจากเคน แถมยังลักพาตัวพ่อของเคน อีกจำได้มั้ย เคนจำได้ และบอกว่าอยากจะเคลียร์ปัญหาซะเดี๋ยวนี้เลย เอดจ์ถอดเสื้อแจ๊คเก็ต เตรียมสู้ แต่เคนกางแขนให้ เอดจ์มากอดกัน แล้วเคนกับเอดจ์ก็กอดกัน ก่อนจะชวนไบรอันมากอดด้วย แดเมียน แซนดาวทนไม่ไหว ออกมาช่วยเหลือแฟนๆ ให้พ้นจากเรื่องไร้สาระพวกนี้ เอดจ์เลยท้าให้แซนดาวขึ้นมาเจอกับไบรอันหรือไม่ก็เคน และผู้จัดการทั่วไปของสแมคดาวน์ บูเกอร์ ที ก็สั่งให้แซนดาวเจอกับเคน และเป็นแซนดาวที่เอาชนะไปได้

ในรอว์ 9 กันยายน 2013 เอดจ์ออกมาจัดรายการ Cutting Edge โดยได้รับเสียงเชียร์กระหึ่ม และแขกรับเชิญคือ แดเนียล ไบรอัน ไบรอันออกมาพูดถึงเรื่องที่ ทริปเปิล เอชพยายามจะบังคับให้เขาถอนตัวจากการชิงแชมป์ WWE กับแรนดี ออร์ตัน ในไนท์ออฟแชมเปียนส์ (2013) แต่ไบรอันบอกว่า เขาจะชนะออร์ตันให้ได้ ออร์ตันออกมาขัดจังหวะพร้อมกับทริปเปิล เอช อีกคน เอจด์บอกว่า ทริปเปิล เอชคือคนที่คอยขัดขวางเขากับคริส เจอริโค มาตลอดเพราะคิดว่าพวกเขาไม่ดีพอจะเป็นแชมป์ และตอนนี้ก็มาขัดขวางไบรอันอีก ทริปเปิล เอชยอมรับว่าเขาเคยดูคนผิดไปบ้างจริงๆ อย่างเจอริโค ซึ่งได้พิสูจน์แล้วว่าเขาคิดผิด ส่วนไบรอันนั้นต้องให้เวลาพิสูจน์ว่าเขาคิดผิดหรือไม่ แต่มีอยู่คนหนึ่งที่เขาดูไม่ผิดว่าจะเป็นได้แค่คนล้มเหลวนั่นคือเอดจ์ ทริปเปิล เอชบอก เวลาที่เขาว่าใครว่าไม่ดีพอน่ะ สิ่งที่ควรทำก็มีแค่พิสูจน์ตัวเองให้ได้ ซึ่งเจอริโคก็ทำแบบนั้น เอดจ์บอกว่าเขาไม่จำเป็นต้องอาศัยการแต่งงานเพื่อประสบความสำเร็จ และก็ได้แหวนฮอลออฟเฟมมาแล้วด้วย ทริปเปิล เอชบอกว่านายด่าคนได้เก่งดี เพราะนายรู้ว่านายบาดเจ็บและไม่มีใครกล้าทำร้ายนาย แต่ถ้าชั้นอยากจะทำให้นายเจ็บน่ะชั้นไปทำร้ายคนที่นายรักดีกว่า เดอะชีลด์ลากคริสเตียนที่ถูกซ้อมสะบักสะบอมออกมา ทำให้เอดจ์ต้องรีบมาดูอาการคริสเตียน ในสแมคดาวน์ 13 กันยายน 2013 เอดจ์ออกมาจัดรายการ Cutting Edge และบอกว่าเขาไม่ลืมว่า ทริปเปิล เอช และเดอะชีลด์ ทำอะไรไว้กับคริสเตียน เพื่อนรักของเขา และหวังว่าคริสเตียนจะกลับมากระทืบพวกมันเร็วๆ เอดจ์เชิญแขกผู้ร่วมรายการออกมาคือ แรนดี ออร์ตัน กับ แดเนียล ไบรอัน ออร์ตันพยายามพูดถึงเรื่องการเป็นหน้าเป็นตาของสมาคมและสิ่งที่ดีที่สุดสำหรับสมาคม แต่ไบรอันไม่สนใจเรื่องพวกนั้น เขาไม่เคยใฝ่ฝันอยากจะเป็นหน้าเป็นตาของสมาคม แต่เขาฝันอยากจะเป็นแชมป์โลกมาตั้งแต่เด็ก จากนั้นทั้งคู่ก็สู้กัน แต่ไบรอันสวนกลับด้วย Yes Lock จนกรรมการต้องมาช่วยกันห้าม ในรอว์ส่งท้ายปี 29 ธันวาคม 2014 เอดจ์ได้กลับมาพร้อมกับคริสเตียนโดยทั้งคู่มาทำหน้าที่เป็นผู้จัดการรับเชิญ ในช่วงท้ายรายการเอดจ์และคริสเตียนออกมาจัดรายการ Cutting Edge Peep Show เป็นครั้งแรก โดยแขกรับเชิญคือเซท โรลลินส์แต่ถูกรอลลินส์กำลังจะทำร้ายที่คอจนซีนาต้องออกมาช่วย

### กลับมาปล้ำ
วันที่ 26 มกราคม 2020 เอดจ์ได้มาแบบเซอร์ไพรส์โดยขึ้นปล้ำแมตช์แรกหลังจากรีไทร์เป็นเวลา 9 ปีโดยการเข้าร่วมรอยัลรัมเบิลเป็นลำดับที่ 21 ก่อนจะถูกกำจัดออกโดยโรแมน เรนส์ คืนต่อมาในรอว์เอดจ์ได้ออกมาพูดเกี่ยวกับการรีเทิร์นกลับมาปล้ำก่อนจะถูกทำร้ายโดยแรนดี ออร์ตัน ก่อนจะกลับมาล้างแค้นในรอว์มีนาคม ในเรสเซิลเมเนีย ครั้งที่ 36เอาชนะออร์ตันไปได้ในกติกา Last Man Standing match ก่อนจะแพ้ออร์ตันใน Greatest Wrestling Match Ever ที่ศึก Backlash 2020 ในปี 2021 เอดจ์ได้ประกาศจะเข้าร่วมแมตช์รอยัลรัมเบิล 30 คนโดยขึ้นเป็นลำดับแรกและได้เป็นผู้ชนะแมตช์รอยัลรัมเบิลครั้งที่ 2 ทำให้ได้สิทธิ์ชิงแชมป์โลกเส้นไหนก็ได้ที่เรสเซิลเมเนีย ครั้งที่ 37 นอกจากนี้ยังเป็นคนที่สามที่ขึ้นมาเป็นลำดับแรกและชนะรอยัลรัมเบิลต่อจากชอว์น ไมเคิลส์ (1995) และคริส เบนวา (2004) โดยเอดจ์เลือกท้าชิงแชมป์ยูนิเวอร์แซล WWEกับโรแมน เรนส์ ก่อนจะมีแดเนียล ไบรอันร่วมปล้ำเป็นสามเส้า แต่เอดจ์ไม่สามารถคว้าแชมป์ได้ ในมันนีอินเดอะแบงก์เอดจ์ได้ท้าชิงแชมป์กับเรนส์อีกครั้งแบบตัวต่อตัวแต่ถูกเซท รอลลินส์ขึ้นมาก่อกวนระหว่างปล้ำทำให้แพ้ไม่สามารถคว้าแชมป์ได้ เอดจ์จึงหันมาเปิดศึกกับรอลลินส์และคว้าชัยไปได้ในซัมเมอร์สแลม แต่ก็แพ้คืนให้ในสแมคดาวน์ MSG จนเสมอ 1-1 ทำให้มีนัดตัดสินใน Crown Jewel ที่ซาอุดิอาระเบียในรูปแบบกติกานรกในกรงเหล็ก Hell in a Cell ซึ่งเอดจ์สามารถเอาชนะไปได้เป็นการจบเรื่องราวทั้งคู่ ใน Day 1 เอดจ์สามารถเอาชนะเดอะมิซไปได้เป็นแมตช์แรกในปี 2022 โดยการช่วยเหลือจากเบท ฟีนิกซ์ภรรยาของเขา

เอดจ์ได้เป็นอธรรมครั้งแรกนับตั้งแต่ปี 2010 โดยเปิดศึกกับเอเจ สไตลส์และเอาชนะไปได้ในเรสเซิลเมเนีย ครั้งที่ 38โดยการช่วยเหลือจากแดเมียน พรีสต์ และได้ก่อตั้งกลุ่ม Judgment Day ใน Backlash เอดจ์กับเอเจได้รีแมตช์อีกครั้งโดยพรีสต์ถูกแบนข้างเวที แต่เอดจ์ก็เอาชนะไปได้โดยการช่วยเหลือจากรีอา รีพลีย์สมาชิกใหม่ของกลุ่ม ไม่นานก็ถูกเตะออกจากกลุ่มโดยฟินน์ บาเลอร์เข้ามาเป็นสมาชิกแทนเอดจ์ ทำให้เอดจ์กลับมาเป็นธรรมะอีกครั้ง และท้าเจอบาเลอร์ในเอ็กซ์ตรีมรูลส์ 2022 กติกา I Quit โดยเอดจ์เป็นฝ่ายยอมแพ้เพราะเบท ฟีนิกซ์ถูกเล่นงานโดยรีอา รีพลีย์ หลังจากหายไป 3 เดือนในรอยัลรัมเบิล 2023 เอดจ์ได้กลับมาเข้าร่วมแมตช์ 30 คนโดยมาเพื่อจัดการเหวี่ยงบาเลอร์ลงจากเวทีตกรอบ ในอิลิมิเนชั่น แชมเบอร์ 2023 เอดจ์จับคู่กับเบทเอาชนะบาเลอร์กับรีพลีย์ไปได้แบบแท็กทีมผสม ก่อนที่บาเลอร์จะขอท้าเจออีกครั้งในเรสเซิลเมเนีย ครั้งที่ 39 กติกานรกในกรงเฮลอินเอเซลและเอดจ์เป็นฝ่ายสามารถเอาชนะไปได้เป็นการยุติเรื่องราวที่ยาวนานหลายเดือนกับกลุ่ม Judgment Day ในสแมคดาวน์ 18 สิงหาคม 2023 เอดจ์ได้ปล้ำแมตช์สุดท้ายกับ WWE โดยเอาชนะเชมัสไปได้ในการเจอกันตัวต่อตัวครั้งแรกที่บ้านเกิดโทรอนโท, แคนาดาและได้หมดสัญญาลงในวันที่ 30 กันยายน 2023

### เปิดตัวกับ AEW
วันที่ 1 ตุลาคม 2023 หลังจากที่หมดสัญญากับ WWE เขาได้เซ็นสัญญากับ All Elite Wrestling (AEW) โดยใช้ชื่อจริงของเขา อดัม โคปแลนด์ เปิดตัวในศึก WrestleDream และได้เป็นแชมป์ TNT ถึง 2 สมัย

## เหตุการณ์เกี่ยวกับมันนีอินเดอะแบงก์
* ปี 2006 ในนิวเยีนร์เรฟโวลูชั่น เอดจ์ได้ใช้กระเป๋าเอกสารสิทธิ์ชิงแชมป์ WWE กับ จอห์น ซีนา ทำให้ซีนาเสียแชมป์ทันที
* ปี 2006 ในECW วันไนท์สแตนท์ เอดจ์ได้มาช่วย ร็อบ แวน แดม ในการชิงแชมป์ WWE ทำให้ซีนาเสียแชมป์
* ปี 2007 ในสแมคดาวน์ เอดจ์ได้ปล้ำชิงกระเป๋าเอกสารสิทธิ์ จาก มิสเตอร์เคนเนดี แล้วเอาไปท้าชิงแชมป์โลกจาก ดิอันเดอร์เทเกอร์
* ปี 2008 ในรอว์ ระหว่างที่ เอดจ์ประกาศชัยชนะอยู่นั้น ก็ถูกบาติสตา ลอบทำร้าย จนไม่สามารถลุกขึ้นได้ แล้ว ซีเอ็ม พังก์ ผู้ถือเอกสารสิทธิ์นั้นก็มาขอท้าชิงแชมป์ และคว้าแชมป์ไปได้
* ปี 2009 ในเอกซ์ตรีมรูลส์ หลังจากที่เอดจ์ แพ้ให้กับ เจฟฟ์ ฮาร์ดี ซีเอ็ม พังก์ ก็ได้ใช้เอกสารสิทธิ์ในการสู้กับเจฟฟ์ทันที
* ปี 2010 ในสแมคดาวน์ (หลังจากเรสเซิลเมเนีย) เอดจ์ได้ลอบทำร้ายคริส เจริโค เปิดโอกาสให้แจ็ก สแวกเกอร์เข้ามาเอากระเป๋าตีหัวเอดจ์ แล้วชิงแชมป์โลกจากเจริโค ในสภาพที่ไม่พร้อมปล้ำ

## อาชีพนักแสดง
ในปี 2000 โคปแลนด์มีบทรับเชิญเล็ก ๆ เป็นโจรข้างถนนในภาพยนตร์แฟนตาซี Highlander: Endgame เดือนมีนาคม 2002 เขาปรากฏตัวร่วมกับนักมวยปล้ำคนอื่น ๆ ในรายการเกมโชว์ The Weakest Link แต่ถูกโหวตให้ออกจากเกมตั้งแต่รอบแรก โดยผู้ชนะในตอนนั้นคือ Kane วันที่ 6 สิงหาคม 2006 ในรายการ Mind of Mencia เขาปรากฏตัวในบท Edge ในฐานะผู้บรรยายของช่วง “Royal Religious Rumble” และได้ต่อยนักแสดงที่รับบท L. Ron Hubbard เพื่อหยุดไม่ให้ไซเอนโทโลจีครองโลก จากนั้นก็ใช้ท่า Spear ใส่นักแสดงที่รับบท Tom Cruise เดือนมีนาคม 2007 เขาได้ปรากฏตัวร่วมกับ Randy Orton, John Cena, Bobby Lashley ในรายการเกมโชว์ Deal or No Deal ไม่กี่สัปดาห์ต่อมา เขายังปรากฏตัวในรายการตลก MADtv เขายังแสดงในโฆษณาของ Slim Jim ซึ่งในโฆษณานั้น “ด้านเผ็ดร้อนของเขา” ทำให้เกิดความวุ่นวายในสำนักงาน DMV ร้านอาหาร และโรงแรม เดือนธันวาคม 2008 มีการออกดีวีดีสารคดี Edge: a Decade of Decadence ซึ่งเล่าเรื่องชีวิตและอาชีพมวยปล้ำของเขาตั้งแต่เข้าร่วม World Wrestling Federation จนถึงปี 2008

เดือนมิถุนายน 2011 โคปแลนด์ปรากฏตัวในบท Thelo ในตอน “Into the Black” ของซีรีส์ Sanctuary เดือนกันยายน 2011 เขาจัดการแข่งขันเขียนเรียงความชื่อ “Edgucational Essay Scholarship Contest” เพื่อช่วยให้คนรุ่นใหม่เข้าสู่วงการมวยปล้ำเหมือนที่เขาเคยได้รับโอกาส ผู้ชนะคือ Alysha Verhoven จากโรงเรียนมวยปล้ำ Squared Circle Wrestling ในโตรอนโต ซึ่งต่อมากลายเป็นนักมวยปล้ำชื่อ Leah von Dutch ตั้งแต่เดือนกรกฎาคม 2011 เขามีบทประจำในซีรีส์ Haven รับบท Dwight Hendrickson ชายผู้มีความผิดปกติที่ดึงดูดกระสุนเข้าหาตัว และทำงานเป็นคนจัดการปัญหาที่เกิดจาก “Troubles” ภายหลังตัวละครของเขาได้กลายเป็น หัวหน้าตำรวจ ของเมือง เขาแสดงในซีรีส์นี้จนถึงตอนจบในเดือนธันวาคม 2015 ปี 2012 สตูดิโอ WWE Studios ออกภาพยนตร์ Bending the Rules ที่โคปแลนด์รับบทนำ และปล่อยตัวอย่างภาพยนตร์ในรายการ WWE Raw วันที่ 28 กุมภาพันธ์ 2012 ในปีเดียวกันยังมีสารคดี You Think You Know Me – The Story of Edge ซึ่งเล่าเรื่องชีวิตและอาชีพมวยปล้ำของเขา

วันที่ 4 กันยายน 2013 เขาเป็นพิธีกรตอนพิเศษของรายการ Ghost Mine เดือนธันวาคม 2014 เขาปรากฏตัวรับเชิญในมิวสิกวิดีโอเพลง “Destroy” ของวง In-Flight Safety ในบท Dwight Hendrickson กรกฎาคม 2015 เขาได้รับการเสนอชื่อเข้าชิง Golden Maple Award สาขานักแสดงนำชายยอดเยี่ยมจากบทใน Haven วันที่ 16 กรกฎาคม 2015 มีการประกาศว่าเขาจะรับบท Atom-Smasher ในซีซันที่ 2 ของซีรีส์ The Flash วันที่ 21 กุมภาพันธ์ 2016 โคปแลนด์และ Christian Cage เริ่มแสดงในรายการ The Edge and Christian Show That Totally Reeks of Awesomeness วันที่ 14 กรกฎาคม 2016 เขาแสดงในซีรีส์แคนาดา Private Eyes ในบท Ben Fisk วันที่ 26 กรกฎาคม 2016 มีการประกาศว่าเขาจะรับบท Kjetill Flatnose ในซีซัน 5 และ 6 ของซีรีส์ Vikings โดยซีรีส์จบลงในวันที่ 30 ธันวาคม 2020

วันที่ 13 ตุลาคม 2022 มีการประกาศว่าโคปแลนด์จะรับบท Ares ในซีรีส์ Percy Jackson and the Olympians ซึ่งดัดแปลงจากนิยายชื่อเดียวกัน และสตรีมผ่าน Disney+

## สื่ออื่นๆ
อัตชีวประวัติของเขาชื่อ Adam Copeland on Edge วางจำหน่ายเมื่อวันที่ 2 พฤศจิกายน ปี 2004 แตกต่างจากนักมวยปล้ำหลายคนที่ใช้ ghostwriter เขียนหนังสือชีวประวัติให้ โคปแลนด์เป็นคน เขียนหนังสือทั้งเล่มด้วยตัวเองทั้งหมดแบบเขียนด้วยลายมือ โดย Mick Foley ซึ่งเคยเขียนอัตชีวประวัติของตัวเองด้วยลายมือเช่นกัน เป็นผู้เขียนคำนำให้กับหนังสือเล่มนี้

ในเดือนมีนาคม 2016 โคปแลนด์ปรากฏตัวในรายการแข่งขันอ่านหนังสือของ CBC ชื่อ Canada Reads โดยเขาเป็นผู้สนับสนุนหนังสือ Minister Without Portfolio ซึ่งเขียนโดยนักเขียนชาวแคนาดาเชื้อสายอังกฤษ Michael Winter

ตั้งแต่เดือนมีนาคม 2017 ถึงกันยายน 2019 โคปแลนด์เป็นผู้ร่วมจัดพอดแคสต์ E&C's Pod of Awesomeness ร่วมกับเพื่อนสนิทของเขา Christian หลังจากนั้นเขาก็ออกจากรายการพอดแคสต์นี้

เมื่อวันที่ 21 สิงหาคม 2022 ตัวละคร Edge เป็นหัวข้อหลักของตอนหนึ่งในสารคดี Biography: WWE Legends ซึ่งเล่าเรื่องชีวิตและอาชีพของเขาในวงการมวยปล้ำ

## ชีวิตส่วนตัว
Adam Copeland อาศัยอยู่ที่เมือง Asheville, North Carolina เขาเริ่มคบหากับ Alannah Morley น้องสาวของนักมวยปล้ำ Val Venis ในปี 1998 ทั้งสองแต่งงานกันเมื่อวันที่ 8 พฤศจิกายน 2001 แต่ต่อมาก็หย่าร้างกันในวันที่ 10 มีนาคม 2004 หลังจากนั้นเขาแต่งงานกับ Lisa Ortiz เมื่อวันที่ 21 ตุลาคม 2004 แต่ไม่นานหลังจากแต่งงาน เขาก็เริ่มมีความสัมพันธ์กับนักมวยปล้ำหญิง Amy Dumas ซึ่งในตอนนั้นกำลังคบกับเพื่อนของเขา Matt Hardy เรื่องความสัมพันธ์นี้กลายเป็นข่าวสาธารณะในเดือนกุมภาพันธ์ 2005 ส่งผลให้โคปแลนด์และ Lisa Ortiz หย่ากันในวันที่ 17 พฤศจิกายน 2005 ต่อมาโคปแลนด์และ Amy Dumas ก็เลิกกันในช่วงปลายปี 2006 ในปี 2011 โคปแลนด์เริ่มคบหากับ Elizabeth Kociański ซึ่งเป็นนักมวยปล้ำของ WWE ทั้งคู่มีลูกสาวด้วยกัน 2 คน เกิดในปี 2013 และ 2016 และแต่งงานกันในวันที่ 30 ตุลาคม 2016 ซึ่งตรงกับวันเกิดปีที่ 43 ของเขา

โคปแลนด์เป็นเพื่อนสนิทกันมาตลอดชีวิตกับนักมวยปล้ำ Christian Cage เขาเป็นแฟนทีมฮอกกี้น้ำแข็ง Toronto Maple Leafs และ New Jersey Devils และเคยเล่นฮอกกี้กับอดีตผู้เล่น NHL Aaron Downey เขาเคยเล่าว่าเขา ลองสูบบุหรี่เพียงครั้งเดียวตอนอายุ 16 ปี แต่ไม่ชอบ จึงไม่สูบอีกเลยตั้งแต่นั้น เขายังมีรอยสักหลายแห่ง เช่น ดวงอาทิตย์สีแดง-ดำที่ต้นแขนซ้าย (ทับรอยสักฉลามเดิม) ดาวที่ต้นแขนขวาพร้อมดาวเล็กหลายดวง กะโหลกสองอันใส่ผ้าพันหัวลายดอกไม้และหัวใจ ไม้กางเขนที่แขนซ้าย ลายม้วนกระดาษพร้อมคำว่า “Rise Above” รอยสักทั้งหมดของเขา สื่อถึงช่วงต่าง ๆ ในอาชีพมวยปล้ำของเขา

ในเดือนมีนาคม 2007 นิตยสาร Sports Illustrated ได้ทำการสืบสวนเกี่ยวกับเครือข่ายจำหน่าย สเตียรอยด์และฮอร์โมนการเจริญเติบโตของมนุษย์ (hGH) ที่เกี่ยวข้องกับนักกีฬาหลายชนิดกีฬา ซึ่งบทความได้กล่าวถึงนักมวยปล้ำของ WWE หลายคน รวมถึงโคปแลนด์ ที่ถูกกล่าวหาว่าเคยได้รับ hGH โคปแลนด์เคยยอมรับว่า ใช้สเตียรอยด์ในเดือนเมษายน 2004 เป็นการทดลองหลังจากการผ่าตัดคอ แต่เขาบอกว่ารู้สึกว่ามันทำให้ร่างกายช้าลง จึงหยุดใช้ไม่นานหลังจากนั้น เขายังกล่าวว่าเขาใช้ ฮอร์โมนการเจริญเติบโต (hGH) หลังจากกลับมาจากการผ่าตัดเชื่อมกระดูกสันหลังที่คอ เพราะแพทย์บอกว่าจะช่วยให้กระดูก งอกกลับรอบสกรูและแผ่นโลหะที่ใส่ไว้ในคอ. บทความของ Sports Illustrated ในเดือนสิงหาคม 2007 ยังระบุว่าโคปแลนด์เป็นหนึ่งในนักมวยปล้ำ 10 คน ที่ถูกพบว่าซื้อสเตียรอยด์และยาอื่น ๆ จากร้านขายยาออนไลน์ ซึ่งถือเป็นการละเมิด โปรแกรม Talent Wellness ของ WWE โดยระบุว่าเขาได้รับฮอร์โมนการเจริญเติบโต somatropin และ genotropin รวมถึงสเตียรอยด์ stanozolol ระหว่างเดือนกันยายน 2004 ถึงกุมภาพันธ์ 2007

## ผลงานแสดง
### ภาพยนตร์

### โทรทัศน์

### มิวสิกวิดีโอ

## รางวัลและการเสนอชื่อ

## ผลงานแชมป์ความสำเร็จ

* **[[All Elite Wrestling]]**
** AEW TNT Championship (2 times)
* ***[[The Baltimore Sun]]***
** Best Feud of the Decade (2000s) 
* **Canadian Pro-Wrestling Hall of Fame**
** Class of 2021 – 
** Class of 2024 – 
* **Canadian Wrestling Association**
** CWA North American Championship (1 time)
* **[[Cauliflower Alley Club]]**
** Men's Wrestling Award (2013)
* ***[[CBSSports.com|CBS Sports]]***
** Best Moment of the Year (2020) 
** Promo of the Year (2020) 
* **Insane Championship Wrestling**
** ICW Street Fight Tag Team Championship (2 times) – with Christian Cage (1) and Joe E. Legend (1)
** MWCW Tag Team Championship (1 time) – with Joe E. Legend
***Outlaw Championship Wrestling**
**OCW Tag Team Championship (1 time) – with Joe E. Legend
* **[[George Tragos/Lou Thesz Professional Wrestling Hall of Fame]]**
** Lou Thesz Award (2013)
* ***[[Pro Wrestling Illustrated]]***
** Comeback of the Year (2004)
** Feud of the Year (2005) 
** Feud of the Year (2006) 
** Match of the Year (2000) 
** Match of the Year (2001) 
** Most Hated Wrestler of the Year (2006)
** Most Improved Wrestler of the Year (2001)
** Inspirational Wrestler of the Year (2021)
** Ranked No. 2 of the top 500 singles wrestlers in the *[[PWI 500]]* in 2007
***[[Sports Illustrated]]**
**Ranked No. 14 of the 20 Greatest WWE Wrestlers Of All Time
***[[Tokyo Pro Wrestling]]**
**CCW Tag Team Championship (1 time) – with Ken Johnson
**CCW Tag Team Championship Tournament (1998) – with Ken Johnson
* ***[[Wrestling Observer Newsletter]]***
** Match of the Year (2002) 
** Tag Team of the Year (2000) 
** Worst Feud of the Year (2010) 
** Worst Worked Match of the Year (2008) 
* **[[WWE|World Wrestling Federation / Entertainment / WWE]]**
** WWE Championship (4 times)
** World Heavyweight Championship (7 times)
** WWF/E Intercontinental Championship (5 times)
** WCW United States Championship (1 time)
** WWF/World Tag Team Championship (12 times) – with Christian (7), Hollywood Hulk Hogan (1), Chris Benoit (2), Randy Orton (1) and Chris Jericho (1)
** WWE Tag Team Championship (2 times) – with Rey Mysterio (1) and Chris Jericho (1)
** King of the Ring (2001)
** Money in the Bank (2005, inaugural)
** Royal Rumble (2010, 2021)
** 14th Triple Crown Champion
** Third Grand Slam Champion (under the current format, 13th overall)
**Bragging Rights Trophy (2010) – with Team SmackDown (Big Show, Rey Mysterio, Jack Swagger, Alberto Del Rio, Kofi Kingston and Tyler Reks)
** Championship Chase Tournament (2008)
** Gold Rush Tournament (2005)
** Slammy Award (4 times)
*** Couple of the Year (2008) – with Vickie Guerrero
*** "Oh Snap" Meltdown of the Year (2010) – 
*** Return of the Year (2020)
*** Rivalry of the Year (2020) – with Randy Orton
** WWE Hall of Fame (Class of 2012)

### แมตช์ที่มีการเดิมพัน

## อ้างอิง




### แหล่งที่มา
* 
* 
* 

## แหล่งข้อมูลอื่น

* 
* 
* 

หมวดหมู่:นักมวยปล้ำอาชีพชาวแคนาดา
หมวดหมู่:นักแสดงแคนาดา
หมวดหมู่:นักมวยปล้ำอาชีพจากรัฐออนแทรีโอ
หมวดหมู่:ผู้เข้าสู่หอเกียรติยศดับเบิลยูดับเบิลยูอี
หมวดหมู่:หอเกียรติยศและพิพิธภัณฑ์มวยปล้ำอาชีพ